Benin körfəzi

Benin körfəzi Afrika qitəsinin qərb hissəsində yerləşən körfəzdir.

Benin körfəzi Atlantik okeanının Qərbi Afrika sahillərində yerləşən Qvineya körfəzinin bir hissəsidir və Toqo, Qana, Benin və Nigeriya bu körfəzə çıxışı olan ölkələrdirlər. Benin körfəzi, Qananın Müqəddəs Paul burnundan şərqə doğru Niger çayının dənizə töküldüyü Nuna qədər təxminən 640 km boyunca uzanan, xüsusilə də müstəmləkəçilik dövründə qul ticarətinin intensiv şəkildə aparıldığı və qulların cəmləşdirildiyi bir nöqtə olmuşdur. Tarixdəki bu xüsusiyyətinə görə bu region Qul sahili kimi də tanınır.